दुरुस्त होगी केंद्रीय अस्पताल की व्यवस्था : बीके पांडा
धनबाद | बीसीसीएलके निदेशक कार्मिक बीके पांडा ने मंगलवार को सेंट्रल अस्पताल का निरीक्षण किया। इस क्रम में वह अस्पताल के विभिन्न वार्डों में गए। भर्ती मरीजों का हाल जाना। अस्पताल में उपलब्ध सुविधाओं की जानकारी सीएमएस डॉ एस घोषाल से लिया। अस्पताल के आईसीयू, ओटी की सुविधाओं के विषय में जानकारी ली। अस्पताल की साफ-सफाई का जायजा लिया और संतुष्टि जाहिर की। उन्होंने कहा कि अस्पताल की व्यवस्था को दुरुस्त करने का प्रयास किया जा रहा है ताकि कर्मियों के साथ शहर के लोगों को समुचित चिकित्सा व्यवस्था मिल सके। इस संबंध में अस्पताल के सीएमएस ने बताया कि अधिकारियों को अस्पताल की कमियों से अवगत कराया गया है। उन्होंने शीघ्र समाधान का आश्वासन दिया है।
hin_Deva hin_Deva